**Ādažu novada**

**Bērnu uzņemšanas pašvaldības pirmsskolas izglītības iestādēs komisijas sēdes PROTOKOLS**

Ādažos, Ādažu novadā

2021. gada 22. novembrī **Nr.18**

Sēde sasaukta Ādažu novada domes 2021. gada 23. marta lēmumā Nr. 50 “Par Bērnu uzņemšanas pašvaldības pirmsskolas izglītības iestādes komisiju” un Ādažu novada domes 2021. gada 23. marta nolikumā Nr. 2 “Bērnu uzņemšanas pašvaldības pirmsskolas izglītības iestādes komisijas nolikums” noteiktajā kārtībā.

Sēdi vada: Kancelejas vadītāja JEVGĒNIJA SVIRIDENKOVA.

Sēdē piedalās:

komisijas locekļi: Ādažu vidusskolas direktors ČESLAVS BATŅA, domes izglītības darba un jaunatnes lietu speciāliste INĀRA BRIEDE, domes Dzimtsarakstu nodaļas vadītāja NATAĻJA KRASNOVA, Ādažu pirmsskolas izglītības iestādes “Strautiņš” padomes priekšsēdētājs NAURIS RUBENS, novada iedzīvotāja ZANE STAŠULE, Kadagas pirmsskolas izglītības iestādes padomes locekle BAIBA VĪTOLIŅA.

citi: Ādažu pirmsskolas izglītības iestādes “Strautiņš” vadītāja SANDRA BREIDAKA.

Sēdi protokolē: domes Kancelejas lietvedības sekretāre MĀRĪTE BIZIKA.

*Ņemot vērā esošo epidemioloģisko situāciju un iespējamos epidemioloģiskos riskus, lai mazinātu Covid-19 infekcijas izplatīšanos un pamatojoties Covid-19 infekcijas izplatības pārvaldības likumu, sēde  notiek attālināti, izmantojot elektroniskos saziņas līdzekļus videokonferences (attēlā un skaņas) režīmā*.

Sēdi atklāj plkst. 10.30.

**Darba kārtībā:**

1. Lēmuma par attiecīgā vecuma grupās uzņemamo bērnu skaitu un dzimšanas datumiem pieņemšana:
   1. ĀPII “Strautiņš”;
   2. Ādažu vidusskolas pirmsskola.

**1.§**

**Lēmuma par attiecīgā vecuma grupās uzņemamo bērnu skaitu un dzimšanas datumiem pieņemšana**

**1.1. Ādažu pirmsskolas izglītības iestāde “Strautiņš”**

J.SVIRIDENKOVA iepazīstina ar saņemto no ĀPII “Strautiņš” vadītājas Sandras Breidakas bērnu pieteicēju atbilžu sarakstu, kurš tika nosūtīts šā gada 4.novembrī (1.1. pielikums). No nosūtītajiem 8 (astoņiem) uzaicinājumiem saņemta viena uzaicinātā bērna vecāka atbilde par mācību uzsākšanu pirmsskolas izglītības iestādē un 7 (septiņi) bērnu vecāku atteikumi. Jaukta vecuma grupā 3-4 gadīgie bērni ir 7 (septiņas) brīvas vietas.

S.BREIDAKA informē par izmaiņām sarakstā (1.1. pielikums), norādot ka saņemta vēl viena bērna vecāka atbilde par mācību uzsākšanu pirmsskolas izglītības iestādē ar 2022. gada 1. janvāri. Jaukta vecuma grupā 3-4 gadīgie bērni ir 6 (sešas) brīvas vietas. Ierosina turpināt piedāvāt jaukta vecuma grupā (3-4 gadīgie bērni) 4-gadīgajiem bērniem, jo viņi ilgāk atrodas rindā.

I.BRIEDE informē, ka rindā uz pirmsskolas izglītības iestādi “Strautiņš” 2018. gadā dzimušie bērni, kuru pieteikumi rindā ir no 2018. gada, savukārt, 4 gadīgajiem bērniem pieteikumi rindā no 2020.gada. Ierosina noteikt atlases periodu sistēmā no 2017. gada 1. janvāra līdz 2018. gada 31. decembrim, sistēmai izveidojot sarakstu pieteikumu iesniegšanas secībā.

Komisijas locekļi atbalsta I.Briedes ierosinājumu izveidot sarakstu no 2017. gada 1. janvāra līdz 2018. gada 31. decembrim dzimušajiem bērniem.

Atklāti balsojot, ar 7 balsīm "Par" (J.Sviridenkova, Č.Batņa, I.Briede, N.Krasnova, N.Rubens, Z.Stašule, B.Vītoliņa), "Pret" – nav, "Atturas" – nav, **KOMISIJA NOLEMJ**:

**Uzdot ĀPII “Strautiņš” vadītājai Sandrai Breidakai:**

1. **sagatavot sarakstu 2021./2022. mācību gadam, ņemot vērā šādus kritērijus:**

***1.saraksts:* jaukta vecuma grupa (3-4 gadīgie bērni)– bērnu dzimšanas datumi: no 01.01.2017. līdz 31.12.2018. – 6 vietas.**

1. **nosūtīt uzaicināmo bērnu sarakstus saskaņošanai izglītības darba un jaunatnes lietu speciālistei Inārai Briedei, pēc apstiprinājuma saņemšanas uzaicināt bērnu vecākus un nosūtīt uzaicināto bērnu sarakstus Jevgēnijai Sviridenkovai.**

**1.2. Ādažu vidusskolas pirmsskola**

Č. BATŅA informē, ka rindā uz pirmsskolas izglītības iestādi:

1. 2016. gadā dzimušie bērni – 2 (divi) bērni, vēlamais mācību gads 2021./2022.
2. 2017. gadā dzimušie bērni – 1 (viens) bērns, vēlamais mācību gads 2021./2022.
3. 2018. gadā dzimušie bērni – 2 (divi) bērni, diviem no tiem vēlamais mācību gads 2021./2022. un vienam vēlamais mācību gads 2022./2023., sazinoties ar bērna vecākiem noskaidrots, ka šobrīd vieta nav aktuāla.

J.SVIRIDENKOVA ierosina uzaicināt visus rindā esošos 2018. gadā dzimušos 3 (trīs) bērnus.

Atklāti balsojot, ar 6 balsīm "Par" (J.Sviridenkova, I.Briede, N.Krasnova, N.Rubens, Z.Stašule, B.Vītoliņa), "Pret" – nav, "Atturas" – nav, "Nebalso" – 1 (Č. Batņa), **KOMISIJA NOLEMJ**:

1. **Uzdot Ādažu vidusskolas direktoram Česlavam Batņam:**
   1. **sagatavot sarakstu 2021./2022. mācību gadam, ņemot vērā šādus kritērijus:**

***1.saraksts:* 2016. gadā dzimušie bērni – 2 (divi) bērni;**

***2.saraksts:* 2017. gadā dzimušie bērni – 1 (viens) bērns;**

***3.saraksts:* 2018. gadā dzimušie bērni – 2 (divi) bērni.**

* 1. **nosūtīt uzaicināmo bērnu sarakstus saskaņošanai izglītības darba un jaunatnes lietu speciālistei Inārai Briedei, pēc apstiprinājuma saņemšanas uzaicināt bērnu vecākus un nosūtīt uzaicināto bērnu sarakstus Jevgēnijai Sviridenkovai.**

1. **Uzdot izglītības darba un jaunatnes lietu speciālistei Inārai Briedei sagatavot informāciju publicēšanai pašvaldības tīmekļvietnē un sociālajās platformās par piecām brīvajām vietām Ādažu vidusskolas pirmsskolā: 2018. gadā dzimušajiem bērniem – 5 (piecas) brīvas vietas.**

Sēdi slēdz plkst. 11:00.

Komisijas priekšsēdētāja: Jevgēnija Sviridenkova

Komisijas locekļi: Česlavs Batņa

Ināra Briede

Nataļja Krasnova

Zane Stašule

Nauris Rubens

Baiba Vītoliņa

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU